Esperanto-Asocio de Britio

Esperanto-Asocio de Britio (EAB; ) estas la plej granda Esperanto-asocio en tiu lando. Ĝi fondiĝis en 1976 kiel registrita bonfara asocio aldone al Brita Esperanto-Asocio (BEA), kiu fondiĝis en 1904. EAB transprenis la membraron kaj funkciojn de BEA en 1995 kaj ĝian kapitalon en 1999, kaj do EAB estas la heredanto de iama BEA, rigardanta la jaron 2004 kiel sian propran centjariĝon.

 Agadoj 
EAB eldonas du revuojn:
 EAB Ĝisdate (pli ofte konata laŭ sia angla nomo "Update"), kiu enhavas novaĵojn kaj diversajn artikolojn kaj en Esperanto kaj en la Angla;
 La Brita Esperantisto, literatura kaj kultura revuo, tute en Esperanto.
EAB ankaŭ eldonas librojn en kaj pri Esperanto, instruas la lingvon per kursoj, kaj organizas ĉiujaran landan kongreson.

 Strukturo 
 Regionaj federacioj 
eta|
eta|
Tradicie la Esperanto-Asocio de Britio dividis tutan Brition inter regionaj federacioj, el kiuj tamen iuj pro tro grandaj geografiaj distancoj komence de la 21-a jarcento ne plu funkciis.Paul Gubbins pri la regionaj Esperanto-federacioj en La Brita Esperantisto, aŭtuno 2002 La Esperanto-Federacio de Yorkshire kaj Humberside kune kun la Nordokcidenta Esperanto-Federacio kaj iuj aliaj apartenas al la kontinue funkciantaj regionaj sekcioj.

 Estraro 
En 2025 la kuratoroj estas:
 Gabriel Beecham (Prezidanto)
 Robert Garcia (Vic-Prezidanto)
 Clare Hunter (Kasisto)
 John Greenwood

 Sidejo 
eta|memortabulo pri la inaŭguro de la asocia sidejo, la Esperanto-domo Barlaston, en 2002
La asocio ekde 2024 ne havas fizikan sidejon. Inter 2001 kaj 2024 la sidejo de EAB troviĝis en la vilaĝo Barlastono (angle: Barlaston), kelkajn kilometrojn sude de la urbo Stoke-on-Trent, en Okcidentmezlanda Anglio. Ĝi havis rilaton kun la apuda Wedgwood Memorial College, kiun ĝi uzia por kursoj kaj kunvenoj ĝis la malfondo de tiu kolegio en 2012. Ankaŭ la Biblioteko Butler (kiu enhavas la kolekton de Montague Butler) troviĝis en la samaj konstruaĵoj.

Antaŭaj oficejoj estis ĉe 17 Hart St, Londono, WC1 tiam 140 Holland Park Avenue, Londono, WC11.

 Vidu ankaŭ 
 Brita Kongreso de Esperanto
 Junularo Esperantista Brita
 Licencio de la Esperanto-Asocio de Britio

 Eksteraj ligiloj 

 Precipa retejo 
 Aktualaĵoj el EAB (precipe anglalingvaj) 
 EAB sur la retejo de UEA
 Junularo Esperantista Brita 
 Orienta Esperanta Federacio (arkivigite laŭ la stato de julio 2012)
 Okcident-mezlanda Federacio
 Sud-Orienta Esperanta Federacio
 Kimra Federacio
 Esperanto-Asocio de Skotlando

 Referencoj 

Esperanto-Asocio de Britio
Kategorio:Britaj Esperanto-asocioj
Kategorio:Britaj asocioj